Gävle

Gävle (sørsamisk: Tjarvetje) er en by i Gävleborgs län i landskapet Gästrikland i Sverige.  Byen er administrasjonssenter for både Gävle kommune og Gävleborgs län. Ved utgangen av 2018 hadde Gävle 76 866 innbyggere, en økning på 2002 personer i forhold til innbyggertallet ved utgangen av 2015.

Historie
Gävle ble først nevnt som by i 1413, men de eldste kjente byprivilegiene er fra 1446. Byen fungerte som utskipningshavn for det nordlige Bergslagen, og fiskerne i Gävle hadde til tider kongelig monopol på fiske langs en stor del av Norrlandskysten. Gävle var tidlig en viktig by og konkurrerte til og med med Stockholm, men det Bottniska handelstvånget fra 1636, som ble innført etter klager fra hovedstadens borgerskap, hemmet byens utvikling i løpet av 1600- og 1700-tallet, da utenlandsk skipsfart ikke var tillatt. I 1719 og 1721 unnslapp byen skjebnen som rammet de fleste av Norrlands kystbyer, nemlig å bli herjet og brent av russerne. I 1792 holdt Gustav III sin siste riksdag her, ved Gävle slott. Byen har blitt rammet av flere bybranner, den siste i 1869, som la mesteparten av byen nord for Gavleån i aske. 
På midten av 1600-tallet ble Gävle residensby i det som da var Västernorrlands län, nå Gävleborgs län."Gävles historia." Gävle kommun. 23.10.2025

Utdanning
Gävle fikk en latinskole på 1550-tallet og i 1669 ble denne supplert med en gymnasium, da Stockholms gymnasium ble flyttet til Gävle Gymnasiebygningen fra 1669 står fortsatt i bydelen Hemlingby, sør for byen. I dag er det tre kommunale vidergående skoler i byen samt friskoler på vidergående nivå. Högskolan i Gävle ble grunnlagt i 1977. Den har omtrent 19.000 studenter og 750 ansatte.

 Se også 
 Brynäs IF
 Gefle IF

 Referanser 

 Eksterne lenker 


Kategori:Tettsteder i Gävleborgs län
Kategori:Byer i Sverige
Kategori:Byer grunnlagt i 1446
Kategori:Gävle kommune